*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-1561/20

Sarajevo, 02.11.2020. godine

**Z A P I S N I K**

**14.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 30.09.,14.10. i 15.10.2020. godine**

Online sjednica je počela u 10.08.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Prema evidenciji Stručne službe, predsjedavajući je konstatirao da sjednici nazoči dovoljan broj zastupnika za kvalitetan rad i odlučivanje.

 Zapisnici 12. redovite, 9. i 10. izvanredne sjednice usvojeni su bez primjedbi.

 U raspravi o izmjenama i dopunama dnevnoga reda sudjelovali su: Salko Zildžić, Mladen Bošković, Damir Mašić, Adis Arapović i Jelka Miličević.

Data je stanka od pet minuta za kratke konzultacije.

Prijedlog Salke Zildžića da se sa dnevnog reda skine točka 7.- Prijedlog Zakona o izmjenama i dopunama Zakona o fiskalnim sustavima nije usvojen (44 za, 14 protiv i 17 suzdržanih glasova).

Prijedlog Damira Mašića da se u dnevni red uvrsti točka - Prijedlog Zakona o izmjenama i dopunama Zakona o ublažavanju negativnih ekonosmkih posljedica izazvanim pandemijom korona virusa, po skraćenom postupku, nakon glasovanja i dodatne prozivke predsjedatelja nije usvojen (38 za, 11 protiv i 34 suzdržana glasa).

Prijedlog Vlade FBiH da se Prijedlog Zakona o dopuni Zakona o Komisiji za vrijednosne papire razmatra po žurnome postupku, temeljem pojedinačnog očitovanja nije usvojen (45 za, 23 protiv i 12 suzdržanih glasova).

Sabina Ćudić tražila je stanku kako bi se donijela odluka o daljem načinu rada, budući da postoje tehničke smetnje za ovakav način rada.

Data je stanka do 12.00.

Nakon stanke i konzultacija sa šefovima klubova, predsjedatelj je kazao da je zaključeno da se sjednica prekine, te da se zaduži tajnik Doma da s članovima Kolegija iznađe rješenje ili prostor gdje bi se održala sjedncia uz fizičku nazočnost zastupnika. Kazano je da se prijedlozi pošalju tajniku, te da nije isključeno da se sjednica održi i izvan Sarajeva.

Predsjedatelj je prekinuo sjednicu u 12.15.

\* \* \*

**NASTAVAK 14. REDOVITE SJEDNICE ZASTUPNIČKOGA DOMA PARLAMENTA FBIH, održane 14.10.2020. godine**

Sjednica je počela u 10.02. u Hotelu Hills.

Sjednici je predsjedao dopredsjedatelj Mladen Bošković.

Dopredsjedatelj Bošković pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Prema evidenciji Stručne službe, dopredsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Odsustvo sa sjednice opravdali su: Zeid Mujić, Amela Kuskunović, Josip Martić i Ivan Musa.

Alma Kratina predložila je zaključak.

S 65 glasova za, bez glasova protiv i bez suzdržanih glasova usvojen je sljedeći:

Z A K LJ U Č A K

Zadužuje se Vlada FBiH da u roku od 90 dana formira Vijeće za djecu Federacije BiH kao konsultativno, stručno, interresorno i koordinirajuće tijelo Vlade FBiH koje djeluje pri Federalnom ministarstvu rada i socijalne politike a u čijem sastavu će biti predstavnici akademske zajednice, resornih ministarstava i NVO koje rade s djecom i za djecu, s ciljem sveobuhvatne institucionalne zaštite prava djeteta.

Zastupnička pitanja

**Damir Mašić** postavio je dva pitanja. Prvo pitanje uputio je Vladi FBiH – kada će izaći s rješenjem, olakšavanjem i prevazilaženjem problema prouzrokovanih posljedicama pandemije koronavirusa, jer mjeseci prolaze a od Vlade, osim Zakona koji je istekao i nakon neprihvaćanja inicijative i prijedloga SDP-a za usvajanjem Korona zakona nema niti jedne mjere, koja bi poboljšala ovo stanje.

Drugo pitanje – dobio je informaciju da je Vlada donijela odluku da na razini Federacije ukine Fond za studentske zajmove. Ako je to točno, temeljem koje analize i kojih procjena je Vlada ušla u taj aranžman i donijela odluku o ukidanju.

**Nijaz Helez** prvo pitanje uputio je menadžmentu Kliničkog centra Univerziteta u Sarajevu i Sveučilišnoj klinici Mostar i Federalnom ministarstvu zdravstva, a u svezi s broemj testiranja stanovništva iz Srednjo-bosanskog kantona, te između ostalog traži da se odobri veći broj testiranja ovom kantonu.

Drugo pitanje uputio je Vladi FBiH, a u svezi zaključka o malim hiodrocentalama, traži odgovor koliko je dodjeljeno koncesija za male hidrocentrale u Srednjo-bosanskom kantonu u razdoblje svibanj 2011.-studeni 2014. godina i ko su vlasnici koncesija.

Treće pitanje vezano je za studiranje na Univerzitetu u Sarajevu i Pravilnik o studiranju za prvi i drugi ciklus studija – zbog čega se ovaj Pravilnik ne primjenjuje i kada će se donijeti odluka da se uspješnim studentima omogući snižavanje školarine ili neki drugi način oslobađanje od fiinaciranja.

**Mujo Hasić** pitanje je uputio Federalnom ministarstvu financija – kada će riješiti problem nedostatka prostora za Kantonalni porezni ured Tuzla, Porezna ispostava Gračanica.
Uputio je inicijativu prema BH Telekomu Direkcija Tuzla, za otvaranje još jednog naplatnog mjesta u gradu Gračanica za korisnike usluga BH Telekoma.

Drugu inicijativu uputio je Vladi FBiH i nadležnim ministarstvima za ubrazvanje procesa za izdavanje okolinske dozvole za Global Ispat Koksnu industriju Lukavac.

**Mara Đukić** postavila je pitanja vezano za izgradnju minihidrocentrala te apelira na nadležne da zaustave gradnju i izvrše reviziju izdatih dozvola svih do sada izgrađenih minihidrocentala. Također, na sjednici Vlade usvojeno je povećanje poticaja za obnovljive izvore energije, te hoće li će se to opet koristiti za izgradnju minihidrocentrala.

**Dževad Adžem** pokrenuo je inicijativu prema Vladi FBiH ispred Kluba zastupnika DF, kojom Zastupnički dom zaključkom obvezuje Vladu da na ime pomoći umjetnosti, zabavi i rekreaciji kao ugroženim oblastima iz Fonda za pomoć ili drugih izvora osigura financijska sredstava u iznosu od dva milijuna KM. Za sredstava u iznosu od dva milijuna KM Federalno ministarstvo kulture i športa izradiće program na temelju kojeg će financijsku potporu dobiti institucije kulture, umjetnosti, zabave i rekreacije, pojedinci, organizacije i institucije.

**Jasmina Zubić** prvo pitanje uputila je Institutu za medicinsko vještačenje i Federalnom ministarstvu za rad i socijalnu politiku a tiče se donošenja Pravilnika u primjeni liste invaliditeta za medicinsko vještačenje. Pojedini članovu Upravnog odobra bez obzira što je provedena kompletna procedura nisu dali suglasnost, pa pita, koji su to ljudi koji drže blokirana prava najranjivijih kategorija i kolike su njihove naknade. Također, kazala je da je tim članovima istekao mandat. Postoji li odgovornost za takvo ponašanje.

Naredno pitanje vezano je za inicijativu koju je uputila na prošloj sjednici a tiče se donošenja instrukcije u primjeni Pravilnika o postupku i načinu registracije oldtimera. Nije joj odgovoreno hoće li instrukciju dati Ministarstvo prometa i komunikacija BiH koja je neophodna da se dostavi direkcijama MUP-ova po kantonima kako i na koji način izvršiti registraciju oldtimer vozila.

Pitanje je uputila Domu naroda Parlamenta FBiH - kada će se na dnevnome redu sjednice Doma naroda naći Prijedlog Zakona o izmjenama i dopunama Zakona o reviziji privatizacije koji je usvojen u Zastupničkome domu.

**Albin Muslić** komentirao je odgovore na više pitanja koja je postavljao a tiču se izgradnje brze ceste Lašva-Nević Polje, a u svezi s izvlaštenjem, kada će se okončati izvlaštenje, koliko je okončano postupaka izvlaštenja, kada se očekuje okončanje izbora izvođaća radova i kada će započeti radovi, traži od Vlade FBiH konkretan odgovor na pitanja.

**Sanela Klarić** pokrenula je inicijativu a na kojoj je radila zajedno s nevladinim sektorom u BiH jer su primjećene nepravilnosti prilikom izrade strateških dokumenata. Traži se potpuna implemantacija Uredbe za izradu strateških dokumenata u Federaciji BiH, zato što dosadašnje prakse ukazuju da se puno toga prebaci na konsultante koji vode procese donose i strateške odluke i traže da se vlasništvo nad procesom i transparentnost kao i komunikacija s građanstvom ali i vlasništvo i odgovornost nad tim dokumentima vrate u javne institucije Federacije BiH, a da se eksperti i konzultanti koriste za pripremu informacija i istraživanja.

Pitanje koje postavlje vezano je za grad Goražde i izgranju obaloutvrda, a uputila ga je Federalnom ministarstvu poljoprivrede, vodoprivrede i šumarstva – koji je plan ovog Ministarstva nakon što je inspekcija a i Ministarstvo za prostorno planiranje izdalo rješenje o ništavosti Projekta za izgradnju i šta će učiniti zajedno s Svjetskom bankom kada imaju ova izdata rješenja?

Ponovila je pitanja koja je uputila prema Federalnom ministarstvu energetike, rudarstva i industrije jer je nezadovoljna odgovorima koja je dobila vezano za rad operatera za obnovljive izvore energije i učinkovite kogeneracije.

**Miomirka Melank** pitanje je postavila vezano za dodjelu natječajnih sredstava za projekte pri Ministarstvu za kulturu i šport i Ministarstvu za obrazovanje i nauku – tko je nadležan za reviziju i analizu izvješća koje sprovode ministarstva i njihove fondacije, koliko je vraćeno sredstava koja nisu utrošena i opravdana po natječajima koji dolaze u ministarstva. Zašto nisu na stranicama objavljena imena povjerenstava i članova tih povjerenstava kao i način njihovog izbora. Zašto nije prihvaćen prijedlog Vlade FBiH da se stranim produkcijama koji financiraju realiziranje određenih kulturnih projekata vrati PDV kako to rade u drugim zemljama Europe?

Kazala je da se u većni ministarstava koja se bave raspodjelom sredstava traži opsežna dokumentacija, pa pita zašto je to potrebno.

**Alma Kratina** pitanje je uputila Federalnoj upravi za inspekcijske poslove, traži izvješće Federalne uprave o stanju ispravnosti rada iz oblasti zaštite okoliša i zaštite voda i a posebice s fokusom na inspekcijski nadzor u dane vikenda kada je u pitanju Acelor Mittal.

**Samer Rešidat** kazao je da još nije dobio odgovor na pitanje vezano za djelatnost turizma.

Pitanja koja postavlja, vezana su za presude Ustavnoga suda – koje presude Ustavnoga suda FBiH Vlada FBiH je bila dužna implementirati, u kojim rokovima, koji su zakoni odlukama Ustavnoga suda trebali biti izmjenjeni i koja ministarstva su ih trebala uputiti u Zastupnički dom Parlamenta FBiH i zbog čega Vlada FBiH prolongira implementaciju presuda Ustavnoga suda, je li u pitanju odsustvo političke volje da se presude implementiraju ili Vlada ne raspolaže stručnim i kompetentnim kadrovima.

**Kenela Zuko** traži od Vlade da žurno implementira inicijativu koju je pokrenula 03.10.2019. godinu a tiče se zaduženja Vlade FBiH i resornog ministarstva u Proračunu za 2020. godinu da se planiraju sredstva u iznosu od 300 tisuća KM za sanaciju Zavoda za zbrinjavanje mentalno invalidne djece i omladine Pazarić, da se planiraju sredstva za zapošljavanje dva psihologa i dva pedagoga sukladno s pravilnikom o standardima za rad i pružanje usluga ustanovama socijalne zaštite u Federaciji BiH.

**Adis Arapović** kazao je da na dva pitanja koja je uputio Ministarstvu pravde FBiH nije dobio odgovor te traži da mu se odgovor dostavi.

Prvo pitanje – koliki je iznos nenaplaćenih proračunskih prihoda odnosno primitaka po osnovi pravomoćnih sudbenih odluka o prekršajima za razdoblje 2015.-2019. godina, za svaku proračunsku godinu pojedinačno. Temeljem njegovih saznanja da se radi o desetinama milijuna maraka nenaplaćenog prihoda traži precizno pojašnjenje, kako su nastali ovako veliki dugovi, koje zakonske anomalije su to omogućile i na koji način se može riještiti.

Pitanje je uputio tajništvu Zastupničkoga doma, traži da mu se dostavi pregled opravdanih i neopravdanih izostanaka zastupnika poimenično na sjednicama Doma od prve sjednice zaključno sa današnjom sjednicom.

**Husein Rošić** pitanje je uputio predsjedatelju Vijeća ministara BiH – kada će bit formirano povjerenstvo za državnu imovinu, obzirom da je veliki broj projekata, infrastrukturnih posebice, ovisan o tom povjerenstvu, posebice u onom dijelu gdje se vrši izvlaštenje državne imovine, a poseban akcent stavlja na projekt izgradnje trake za spora vozila na cesti M5 Bihać-Bosanski Petrovac-Ključ, dionica Ripač -Vrtoče poddionica Ripač -Dubovsko.

**Eldar Čomor** prvo pitanje uputio je Federalnoj upravi za inspekcijske poslove, traži informaciju o broju izvršenih inspekcijskih nadzora od strane Federalne uprave za inspekcijeke poslove razvrstane po inspektoratima i to za svaki kanton- traži informaciju od 2019. godine i prvih devet mjeseci 2020. godine.

Drugo pitanje upućeno je Vladi FBiH - traži inforamciju koliko su nadležna ministarstva po zakonu trebala donijeti podzakonskih akata i pravilnika, a nakon donošenja zakona od strane Parlamenta FBiH, koji su to pravilnici, te traži informaciju o nedonesenim pravilnicima.

**Dženana Hodžić** pitanje je uputila Federalnom ministarstvu pravde i Notarskoj komori – koji je pravni temelj na osnovi kojega trenutno notari mogu da vrše notarski obrađene isprave.

**Safer Demirović** osvrnuo se na pitanja postavljena Federalnom ministarstvu za braniteljska pitanja, pitanjima postavljenim JP Ceste Federacije i Autoceste Federacije, pa ponovno između ostalog pita kada će se krenuti s radom na dionici ceste Tuzla - Sarajevo.

Pita Federalno ministarstvo energije, rudarstva i industrije a vezano za Rudnik mrkog uglja Banovići- u tijeku je procedura provođenja javnog natječaja za imenovanje uprave. Traži da mu se dostavi mišljenje Federalnog rudarskog inspektora za sve kandidate koji su aplicirali na ovaj natječaj na mjesta za koja se traže posebni uvjeti.

**Nihad Čolpa** osvrnuo se na radijacijski incident koji se dogodio u Sarajevu 2019. godine, pa tri pitanja upućuje Vladi FBiH- kolika je trenutna kontaminacija opasna za lokalno stanovništvo, kolika je površina kontaminiranog prostora i što je učinjeno po tom pitanju.

**Miralem Galijašević** pitanje je uputio Vladi FBiH i Federalnom ministarstvu zdravstva, a vezano je za testiranje građana Zeničko-dobojskog kantona, te traži da se nabave i raspodjele testovi, i da se vodi računa o potrebama kantonalnih bolnica.

**Amer Obradović** kazao je da je sa kolegicama Nasihom Pozder i Lanom Prlić radio na nekoliko inicijativa i pitanja koje su uputili, u suradnji s Međunarodnim republikanskim institutom, USAID-om i Američkom ambasadom za zaštitu kulturnog, prirodnog i povjesnog nasljeđa te pitanje postavljaju Vladi FBiH – je li Vlada i Federalno ministarstvo kulture i športa rade na Zakonu o zaštiti i očuvanju kulturnog, povjesnog i prirodnog nasljeđa FBiH, provode li se aktivnosti po tom pitanju?

**Edita Mazić** pokrenula je inicijativu prema Vladi FBiH da se u Zakonu u o izdvajanju i usmjeravanju dijela prihoda ostvarenih radom termocentrala dopuni članak 1., članak 2. i članak 6.

**Hasan Muratović** postavio je pitanje Vladi FBiH odnosno premijeru a u svezi s aktivnostima formalno-pravne i organizacijske prirode rudnika u sastavu koncerna Elektroprivreda.

Postavio je i pitanje – je li samo jedan čovjek vodi Rudnik Kreka, a to je rudnik od čije proizvodnje zavisi Blok 7.

**Sabina Ćudić** traži da joj se dostavi odgovor na pitanje koje je postavila u svezi s implementacijom presuda Ustavnoga suda.Traži da joj se u narednih 15 dana dostavi odgovor vezan za radnopravni status trenutnih članova Komisije za vrijednosne papire.

Nakon zastupničkih pitanja Husein Rošić u ime Kluba zastupnika SDA tražio je stanku od pola sata.

Stanka

Nakon stanke Husein Rošić kazao je da je tražio stanku zbog dodatnih konzultacija u Klubu vezanih za glasovanje o žurnom i skraćenom postupku.

Prijedlog Vlade FBiH da se Prijedlog Zakona o zaštiti korisnika financijskih usluga razmatra po žurnome postupku nije usvojen (47 za, devet protiv i četiri suzdržana glasa).

Prijedlog Vlade FBiH da se Prijedlog Zakona o izmjenama i dopunama Zakona o unutarnjem platnom prometu razmatra po žurnome postupku, usvojen je s 51 glasom za, 12 glasova protiv i s tri suzdržana glasa.

Prijedlog klubova zastupnika SDA, HDZBiH-HNS, SBB i DF, da se Prijedlog Zakona o izmjeni Zakona o djelomičnom otpisu dugovanja športskim kolektivima razmatara po žurnome postupku, usvojen je s 66 glasova za, bez glasova protiv i bez suzdržanih glasova.

S 58 glasova za, bez glasova protiv i s osam suzdržanih glasova, usvojen je sljedeći:

D N E V N I R E D

1. Prijedlog Zakona o izmjeni Zakona o naplati i djelomičnom otpisu dugovanja športskim kolektivima-žurni postupak, predlagatelji: klubovi zastupnika SDA, HDZBiH –HNS, SBB i DF,
2. Prijedlog Zakona o izmjenama i dopunama Zakona o unutarnjem platnom prometu- žurni postupak,
3. Prijedlog Zakona o Registru financijskih izvješća,
4. Prijedlog Zakona o računovodstvu i reviziji,
5. Prijedlog Zakona o izmjenama i dopunama Zakona o fiskalnim sustavima,
6. Nacrt Regulacijskog plana povijesnog gradskog područja Blagaj za razdoblje od deset godina od dana usvajnja,
7. Izvješće o izvršenju Proračuna FBiH za 2019. godinu,
8. Izvješće o radu FERK-a za 2019. godinu,
9. a) Kvartalno izvješće o dugu Q4/2019,

b) Kvartalno izvješće o dugu Q1/2020,

c) Kvartalno izvješće o dugu Q2/2020,

 10. Informacija o vanjskom i unutarnjem dugu u Federaciji BiH na dan 31.12.2019. godine,

 11. a) Izvješće o zaduženju Federacije BiH po osnovi emisije (5Y) obveznica na dan

 23.06.2020. godine,

 b) Izvješće o zaduženju Federacije BiH po osnovi emisije obveznica (Dražba

 14.07.2020. godine-6Y),

 12. a) Godišnje izvješće o poslovanju Javnog poduzeća “Željeznice Federacije BiH “ d.o.o.

 Sarajevo za 2016. godinu,

 b) Godišnje izvješće o poslovanju Javnog poduzeća “Željeznice Federacije BiH “ d.o.o.

 Sarajevo za 2017. godinu,

 c) Godišnje izvješće o poslovanju Javnog poduzeća “Željeznice Federacije BiH “ d.o.o.

 Sarajevo za 2018. godinu,

 13. Izbori i imenovanja.

1. **Prijedlog Zakona o izmjeni Zakona o naplati i djelomičnom otpisu dugovanja športskim kolektivima – žurni postupak,** predlagatelji: klubovi zastupnika SDA, HDZBiH –HNS, SBB i DF,

Prijedlog Zakona utvrdili su klubovi zastupnika SDA, HDZBiH –HNS, SBB i DF.

Prijedlog Zakona razmatrala su mjerodavna radna tijela i dostavila izvješća.

Dopredsjedatelj je kazao da je predlagatelj uputio amandman, koji postaje sastavni dio Prijedloga Zakona. Amandman glasi: u članku 1. Prijedloga Zakona riječi “nastalog do 30.06.2020. godine”, zamijeniti riječima “nastalog do 01.11.2020. godine”.

Klub zastupnika SDP predložio je amandman na ovaj Prijedlog Zakona, od kojega su nakon rasprave odustali.

Dodatno obarzloženje dao je Marijan Klaić.

U ime Kluba zastupnika SDA obrazlagao je Adnan Efendić.

U raspravi su sudjelovali: Damir Mašić, Irfan Čengić, Samer Rešidat i Husein Rošić.

S 71 glasom za, bez glasova protiv i bez uzdržanih glasova, usvojen je Prijedlog Zakona o izmjeni Zakona o naplati i djelomičnom otpisu dugovanja športskim kolektivima.

1. **Prijedlog Zakona o izmjenama i dopunama Zakona o unutarnjem platnom prometu-** žurni postupak

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je Mira Bradara.

U raspravi nitko nije sudjelovao.

S 55 glasova za, bez glasova protiv i s sedam suzdržanih glasova usvojen je Prijedlog Zakona o izmjenama i dopunama Zakona o unutarnjem platnom prometu.

1. **Prijedlog Zakona o Registru financijskih izvješća,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je Mira Bradara.

U raspravi nitko nije sudjelovao.

S 67 glasova za, bez glaosva protiv i bez suzdržanih glasova usvojen je Prijedlog Zakona o Registru financijskih izvještaja.

1. **Prijedlog Zakona o računovodstvu i reviziji**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

 Vlada FBiH dostavila je 16 amandmana, koji su postali sastavni dio Prijedloga Zakona.

 Također, Vlada FBiH je 20.10.2017. godine prihvatila tri amandmana Admira Hadžipašića, izaslanika Doma naroda i 14 amandmana zastupnika u Zastupničkom domu: Sanela Razića, Bajre Makića, Jasmine Zubić, Midhata Karovića, Jasmina Kadića i Ramiza Meše.

Ispred Vlade FBiH dodatno obrazloženje dala je Mira Bradara. U raspravi su sudjelovali: Jasmina Zubić i Mujo Hasić.

Dopredsjedatelj je konstatirao da su amandmane podnijeli: Mujo Hasić–jedan amandmdan, Klub zastupnika Naša stranka–osam amandmana i Jasmina Zubić – 11 amandmana.

Domu se po ovom pitanju obratila Jelka Milićević.

Budući da zastupnici koji su predložili amandmane nisu odustali od njih, zastupnici su se o njima očitovali. Amandman Muje Hasića, na članak 57. stavak 2. nije usvojen (19 za, bez glasova protiv i 40 suzdržanih glasova). Amandman I., Kluba zastupnika Naša stranka na članak 10. novi stavak 2., nije usvojen, (18 za, bez glasova protiv i 38 suzdržanih glasova). Amandman II., Kluba zastupnika Naša stranka na članak 15. stavak 1., nije usvojen, (17 za, bez glasova protiv i 42 suzdržana glasa). Amandman III., Kluba zastupnika Naša stranka na članak 22. stavak 5., nije usvojen, (20 za, bez glasova protiv i 40 suzdržanih glasova). Amandman IV., Kluba zastupnika Naša stranka, na članak 28. stavak 2., nije usvojen, (21 za, bez glasova protiv i 40 suzdržanih glasova). Amandman V., Kluba zastupnika Naša stranka, na članak 30. stavak 3. nije usvojen, (20 za, bez glasova protiv i uz 39 suzdržanih). Amandman VI., Kluba zastupnika Naša stranka, na članak 32. stavak 2., nije usvojen, (19 za, bez glasova protiv i 42 suzdržana glasa). Amandman VII., Kluba zastupnika Naša stranka, na članak 38., nije usvojen, (16 za, bez glasova protiv i 42 suzdržana glasa). Amandman VIII., Kluba zastupnika Naša stranka, na članak 57. novi stavak 3., nije usvojen, (18 za, bez glasova protiv i 39 suzdržanih glasova).

Jasmina Zubić tražila je očitovanje o amandmanu VII., na članak 57.stavak 2. a koji nije usvojen (19, bez glasova protiv i 42 suzdržana glasa.) i o Amandmanu XI., na članak 121. stavak 3., koj nije usvojen (19 glasova za, bez glasova protiv i 38 suzdržanih glasova).

S 50 glasova za, bez glasova protiv i uz 20 suzdržanih glasova usvojen je Prijedlog Zakona o računovodstvu i reviziji.

1. **Prijedlog Zakona o izmjenama i dopunama Zakona o fiskalnim sustavima**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

 Ispred Vlade FBiH dodatno obrazloženje dala je Medina Dudo.

 Na Prijedlog Zakona amandmane su podnijeli: Salko Zildžić (četiri amandmana) od kojih je odustao i Jasmina Zubić (tri amandmana).

 U raspravi su sudjelovali: Lana Prlić, Irfan Čengić, Albin Muslić, Salko Zildžić i Samer Rešidat.

Amandman I. Jasmine Zubić, člankaom 16. mijenja sek član 33., nije usvojen (16 glasova za, bez glasova protiv, 41 suzdržani glas) Amandman II. Jasmine Zubić, koji se odnosi na članak 17. kojim se dodaju članci 33.a) i 33.b) nije usvojen (16 glasova za, bez glasova protiv i 43 suzdržana glasa). Amandman III. Jasmine Zubić, na članak 33., odnosno novi članak 62.b), nije usvojen (15 glasova za, bez glasova protiv i 37 suzdržanih glasova).

Nakon glasovanja zastupnika nije usvojen Prijedlog Zakona o izmjenama i dopunama Zakona o fiskalnim sustavima (13 glasova za, 21 glas protiv i 26 suzdržanih glasova).

Data je stanka do 16 sati.

1. **Nacrt Regulacijskog plana povjesnog gradskog područja Blagaj za razdoblje od deset godina od dana usvajnja,**

Nacrt je utvrdila Vlada FBiH.

Nacrt su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dala je Hanka Mušinbegović.

S 53 glasa za, bez glaosva protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta Federacije BiH prihvaća Nacrt Regulacijskog plana povjesnog gradskog područja Blagaj za razdoblje od deset godina od dana usvajnja,i smatra da moze polužiti kao dobar temelj za izradu prijedloga Zakona.

Zadužuje se predlagatelj da organizira i prodvede javnu raspravu u trajanju od 90 dana.

Zadužuje se predlagatelj da prilikom izrade prijedloga Regulacijskog plana uzme u obzir sve sugestije, primjedbe i prijedloge iznijete u raspravi kao i one koje su dostavljne u pisanom obliku.

1. **Izvješće o izvršenju Proračuna FBiH za 2019. godinu,**

Izvješće o izvršenju Proračuna FBiH za 2019. godinu, dostavila je Vlada FBiH.

Izvješće su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dao je Mario Glibić.

U raspravi su sudjelovali: Damir Mašić, Irfan Čengić, Jasmina Zubić, Husein Rošić, Sabina ĆudiĆ, Salko Zildžić, te ministrica Jelka Milićević.

Zastupnički dom nije prihvatio Izvješće o izvršenju Proračuna FBiH za 2019. godinu, (36 glasova za, 14 glasova protiv i sedam suzdržanih glasova).

1. **Izvješće o radu FERK-a za 2019. godinu**

Izvješće o radu FERK-a za 2019. godinu, dostavio je FERK.

Izvješće su razmatrala mjerodavna radna tijela i dostavila izvješća.

Ispred FERK-a dodatno obrazloženje dao je Mile Srdanović.

U raspravi su sudjelovalil Safer Demirović i Sanela Klarić.

Nakon glasovanja, dopredsjedatelj je konstatirao da nema kvoruma na sjednici i prekinuo sjednice u 17.55.

\* \* \*

**NASTAVAK 14. REDOVITE SJEDNICE ZASTUPNIČKOGA DOMA PARLAMENTA FBIH, održane 15.10.2020. godine**

Sjednica je počela u 10.20. u Hotelu Hills.

Sjednicom je predsjedavao potpredsjedavajući Mladen Bošković.

Dopredsjedatelj Bošković pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Temeljem evidencije Stručne službe, dopredsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Odsustvo sa sjednice opravdali su: Seid Mujic, Amela Kuskunovic, Ivan Musa, Mirsad Zaimovic, Osman Catic, Husein Topcagic, Nasiha Pozder i Ivica Pavkovic.

Dopredsjedatelj je konstatirao da je sjednica prekinuta na glasovanju o točki 8. dnevnoga reda, budući da nije bilo kvoruma.

1. **Izvješće o radu FERK-a za 2019. godinu**

Dopredsjedatel Bošković pozvao je zastupnike da se očituju o ovoj točki dnevnoga reda. Nakon pojedninačnog očitovanja Zastupnički dom nije prihvatio Izvješće o radu FERK-a za 2019. godinu (45 glasova za, dva glasa protiv i 17 suzdrzanih glasova).

1. **a) Kvartalno izvješće o dugu Q4/2019,**

 **b) Kvartalno izvješće o dugu Q1/2020,**

 **c) Kvartalno izvješće o dugu Q2/2020,**

Kvartalna izvješća dostavila je Vlada FBiH.

Kvartalna izvješća razmatrala su mjerodavna radna tijela i dostavila izvješća.

Zastupnički dom primio je k znanju: a) Kvartalno izvješće o dugu Q4/2019, b) Kvartalno izvješće o dugu Q1/2020, c) Kvartalno izvješće o dugu Q2/2020.

1. **Informacija o vanjskom i unutarnjem dugu u Federaciji BIH na dan 31.12.2019. godine,**

Informaciju je dostavila Vlada FBiH.

Informaciju su razmatrala mjrodavna radna tijela i dostavila izvješća.

Zastupnički dom primio je k znanju Informaciju o vanjskom i unutarnjem dugu u Federaciji BiH na dan 31.12.2019. godine.

 **11. a) Izvješće o zaduženju Federacije BiH po osnovi emisije (5Y) obveznica na**

 **dan 23.06.2020. godine,**

 **b) Izvjeće o zaduženju Federacije BiH po osnovi emisije obveznica (Dražba**

 **14.07.2020. godine-6Y),**

Izvješća je dostavila Vlada FBiH.

Izvješća su razmatrala mjrodavna radna tijela i dostavila izvješća.

Zastupnički dom primio je k znanju Izvješće o zaduženju Federacije BiH po osnovi emisije (5Y) obveznica na dan 23.06.2020. godine, b) Izvješće o zaduženju Federacije BiH po osnovi emisije obveznica (Dražba 14.07.2020. godine-6Y).

 **12. a) Godišnje izvješće o poslovanju Javnog poduzeća “Željeznice Federacije BiH**

 **“ d.o.o. Sarajevo za 2016. godinu,**

 **b) Godišnje izvješće o poslovanju Javnog poduzeća “Željeznice Federacije BiH**

 **“ d.o.o. Sarajevo za 2017. godinu,**

 **c) Godišnje izvješće o poslovanju Javnog poduzeća “Željeznice Federacije BiH**

 **“ d.o.o. Sarajevo za 2018. godinu,**

Direktor Enis Džafić dao je dodatno obrazloženje.

U raspravi su sudjelovali: Irfan Čengić, Adnan Efendić, Damir Mašić, Husein Rošić, Mirsad Čamdžić, Ivan Boban, Bahrudin Šarić, Hasan Muratović i direktor Džafić.

Zastupnički dom nije prihvatio Godišnje izvješće o poslovanju Javnog poduzeća “Željeznice Federacije BiH “ d.o.o. Sarajevo za 2016. godinu(31 glas za, 13 glasova protiv i 14 suzdrzanih glasova).

Zastupnički dom nije prihvatio Godišnje izvješće o poslovanju Javnog poduzeća “Željeznice Federacije BiH “ d.o.o. Sarajevo za 2017. godinu(31 glas za, 13 glasova protiv i 14 suzdrzanih glasova).

Zastupnički dom nije prihvatio Godišnje izvješće o poslovanju Javnog poduzeća “Željeznice Federacije BiH “ d.o.o. Sarajevo za 2016. godinu(32 glasa za, 13 glasova protiv i 13 suzdrzanih glasova).

 **13. Izbori i imenovanja**

Povjerenstvo za izbor i imenovanja je na svojoj sedmoj sjednici od 14.10.2020. godine, razmatralo izbor članova u Zajedničku komisiju za usuglašavanje različito usvojenih tekstova zakona u Parlamentu Federacije BiH. Ispred Doma naroda, prijedlog kandidata u ovo Povjerenstvo je: Alisa Hajdarović, Senad Čeljo, Damir Džeba, Ivan Ivić i Rasim Kantarević. Ispred Zastupničkoga doma prijedlog kandidata u ovo Povjerenstvo je: Dario Knezović, Mira Grgić, Salko Zildžić, Hajrudin Žilić i Azra Hadžic-Bećirspahić.

S 62 glasa za, Zastupnički dom donio je Odluku o izboru clanova u Zajedničko povjerenstvo za usuglašavanje razlicito usvojenih tekstova zakona u oba doma Parlamenta Federacije BiH.

Dopredsjedatelj Bošković zaključio je rad 14. redovite sjednice u 12.30.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović